section_heading: Klupska karijera
paragraph_text: Petković je nogomet počeo trenirati u rodnom Šibeniku s pet i pol godina. Bio je član HNK Šibenik do svoje 16. godine,<ref> nakon čega je prešao u redove RNK Split. U Splitu se zadržao dvije godine, a potom je igrao za NK Zagora, NK Hrvatski dragovoljac, NK Orkan, RNK Zmaj i GOŠK Dubrovnik. U veljači 2018. potpisao je za NK Zadar, koji se tada natjecao u 3. HNL jug i tu je počeo njegov igrački uzlet. Za NK Zadar Petković je odigrao ukupno 22 utakmice i postigao 12 golova, a najviše se pamte njegovi golovi za pobjedu na gostovanju kod NK Val Kaštela 1:2,<ref> kojom je Zadar izborio plasman u Drugu HNL.